b'\n_START_ARTICLE_\nTom Mankiewicz\n_START_PARAGRAPH_\nThomas Francis Mankiewicz (1. kes\xc3\xa4kuuta 1942 Los Angeles, Kalifornia, Yhdysvallat \xe2\x80\x93 31. hein\xc3\xa4kuuta 2010 Los Angeles, Yhdysvallat) oli yhdysvaltalainen elokuva- ja televisiok\xc3\xa4sikirjoittaja, -ohjaaja ja tuottaja. H\xc3\xa4net tunnettiin muun muassa James Bond -elokuvien Timantit ovat ikuisia, El\xc3\xa4 ja anna toisten kuolla ja 007 ja kultainen ase k\xc3\xa4sikirjoituksista. H\xc3\xa4n osallistui my\xc3\xb6s ensimm\xc3\xa4isten Ter\xc3\xa4smies-elokuvien k\xc3\xa4sikirjoittamiseen._NEWLINE_Mankiewicz oli elokuvaohjaaja Joseph L. Mankiewiczin poika. H\xc3\xa4n kuoli haimasy\xc3\xb6p\xc3\xa4\xc3\xa4n kotonaan Los Angelesissa 2010.'